Kobe Bryant

Kobe Bean Bryant (jdb. 23ê tebaxa 1978 li Philadelphia, Pensilvanya, DYA – m. 26ê kanûna paşîn a 2020 li Calabasas, California) basketbolvanekî amerîkî bû. Bejna wî 1,98 metre bû û yek ji efsaneyên Lîga Basketbolê ya Amerîkayê (NBA) bû. Wî di pozîsyona skorer gard û sazkariya lîstikê de peywir girtibû ser milên xwe.

 Kariyer 
Di sala 1996an de ji bo NBAyê hatibû hilbijartin û ji wê rojê de bîst salan di tîma Los Angeles Lakers de lîstibû. Ew li ser navê DYAyê li gel tîmê çend caran beşdarî olîmpiyatan jî bûbû.

Bryant jiyana xwe bi serketinan borand. Li NBAyê 5 caran bû şampiyon, du caran ser hev de lîstikvanê herî serketî yê fînalan hat hilbijartin.

Dema temenê wî 34 sal û 100 rojî bû bendava 30 hezar hejmarî derbas kir û bi vê yekê bû lîstikvanê herî ciwan ê ku bendava 30 hezarî derbas dike.

Dîsa di sala 2005-2006an de di maçekê de tam 81 hejmar bi dest xist û bi vê yekê piştî Chamberlain (pîvotê efsanewî yê Philadelphiayê bi navê Wilt Chamberlain ku di maçekê de 100 hejmar bi dest xistibû) bû duyemîn lîstikvanê di maçekê de herî zêde hejmarê diavêje.

 Mirin 
Kobe Bryant di 26ê kanûna paşîn a 2020an de li Calabasas, Californiayê di qezayeke helîkopterê de mir.

 Girêdanên derve 


 Çavkanî 

Kategorî:Basketbolîstên amerîkî
Kategorî:Jidayikbûn 1978
Kategorî:Mirin 2020